da da da sv da da da da da da de eo da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da sv en id sk sv da da da da da da da da da da da da da da da da nl da da da da da en da fr da da fr da da fr da da fr da fr sv fr fr da en de da fr fr da fr fi da da da da da da da da da da da sv da da it en ru sv sv nl da fr it it da en da de da da da da da da da
Helstegt pattegris hitter: Ordrerne vælter ind hos grill-firma | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Helstegt pattegris hitter: Ordrerne vælter ind hos grill-firma
Udgivet:30. juni 2021, 08.37
Pattegrisen helsteges under låg på en specialbygget rist.
Del på Facebook Del på Twitter Del på LinkedIn Del via email
FLYTNING - Det er næsten for meget af det gode.
Kommer det med et smil fra Jacob Stubkjær, mens han snitter en pattegris for at gøre den klar til at blive helstegt på grillen.
Vi er i køkkenet på virksomhedens nye adresse på Skivevej i udkanten af Vinderup, og for ”meget af det gode” er alle de ordrer, der vælter ind hos Stubkjærs Grill på helstegte pattegrise.
- De kommende mange uger har jeg ordrer inde på cirka 20 selskaber hver weekend. Det er alt fra bryllupper, til sportsfester, der har bestilt helstegt pattegris hos mig. Derfor har jeg rigtigt travlt, men det er naturligvis positivt, at så mange vælger at få maden til festen fra mig, når han lige at sige, inden han går ud ad døren og mod et udendørs aflukke, hvor en halv snes grillstartere har fået de kul til at gløde, der skal bruges til at grille grisen.
Jeppe nyder studentertiden: - Jeg står op om morgenen og er klar til en ny fest
Efter kullene er hældt på, henter han grisen og placerer den på den specialbyggede rist i grillen, der i sin form minder om en kiste.
- Grillens udformning giver den bedste stegning, og jeg bruger kun kul. Det giver efter min mening den bedste smag, så gas er ikke en aktuel varmekilde hos mig, siger Jacob Stubkjær.
Det er den forbedrede corona-situation, den forbedrede forsamlings-situation og årstiden med udsigt til flere fester i det fri, der smitter af på Stubkjær Grills ordrebog.
Situationen var den samme sidste sommer, hvor Jacob Stubkjær blev nødt til at takke nej til for mange på grund af begrænset kapacitet hjemme i privatboligen i Vinderup, hvor Stubkjærs Grill dengang havde til huse.
Derfor traf han beslutning om at finde større og egnede lokaler, og gennem en kammerat blev han opmærksom på, at den gamle kantine og køkken hos den daværende møbelfabrik Modul, nu lagerhotel, var ledig.
- Her har jeg fået 80 kvadratmeter køkken og 40 kvadratmeter udenfor til mine griller, så nu har jeg god plads og kapacitet. Det har også vist sig nødvendigt, for jeg har allerede omsat for mere end sidste normale år i 2019. Hvis udviklingen fortsætter, får jeg sikkert også behov for flere ansatte, siger Jacob Stubkjær, der i dag får hjælp af sin kone på halv tid og af fire ungarbejdere til at stå for at lave salater og vaske op. Desuden trækker han på hjælp fra sin familie ved ekstra travlhed.
Lokkede med gode tilbud, musik og helstegt pattegris: Handelsstand var svineheldig med vejret
Jacob Stubkjær har flyttet sin virksomhed til ny adresse på Skivevej i udkanten af Vinderup.
Jacob Stubkjær forbereder pattegrisen i køkkenet.
Kullene hældes på grillen.
53 biler er klar til lørdagsrally i Vinderup
Vinderup Spar på energien
Købmand delte agurker ud til kunderne: - Strømprisen er gået helt agurk
Per har trænet hunde i 30 år: Nu er han og Bundy nordiske mestre
Vinderup Spar på energien
Enig handelsforening dropper lys-udsmykning: Lokal by går i sort til jul
Mest læste på Skive Folkeblad
Ny brand hos Calvex: - Det vakte dårlige minder
Arbejdsulykke: Ansat på mejeri fik stød fra pakkemaskine
Udgiver musik med sit band: Lokal købmand er klar med ny single
Vild kørsel skabte utryghed: Sort BMW kørte groft uforsvarligt ved tankstation
OVERBLIK: Den kongelige familie mister prinser og prinsesse
Kongehusekspert: Naturlig udvikling at fratage titler
Prins Joachims børn mister prinsesse- og prinse-titler
Nattevagten får en efterfølger med Ulf Pilgaard og Coster-Waldau
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.